
	          Republika Hrvatska
TRGOVAČKI SUD U ZAGREBU
         Zagreb, Amruševa 2/II


4.  St-8599/15
R E P U B L I K A   H R V A T S K A

R J E Š E NJ E

	TRGOVAČKI SUD U ZAGREBU, po sucu toga suda Jasenki Rundek, u pravnoj stvari podnositelja zahtjeva Financijske agencije, za pokretanjem  skraćenog stečajnog postupka nad dužnikom STRADA d.o.o. za trgovinu i usluge, Zagreb (Grad Zagreb), Slavonska avenija 53, OIB: 78360592576, dana 28. veljače 2017.

r i j e š i o    j e

Odbacuje se prijedlog za pokretanje skraćenog stečajnog postupka nad predloženim stečajnim dužnikom STRADA d.o.o. za trgovinu i usluge, Zagreb (Grad Zagreb), Slavonska avenija 53, OIB: 78360592576.

Obrazloženje

	Zahtjev za pokretanje skraćenog stečajnog postupka podnijela je Financijska agencija dana 17.12.2015. budući je stečajni dužnik na dan 1.9.2015. imao evidentirane neizvršene osnove za plaćanje u iznosu od 11.407.525,89 kn
	Podneskom od 10.2.2016. vjerovnik H-ABDUCO d.o.o. predložio je odbacivanje zahtjeva Fine za provedbu skraćenog stečajnog postupka jer je dužnik podnio prijedlog za otvaranje postupka predstečajne nagodbe dana 25.8.2015., a dana 16.1.2016. Fina je odbacila prijedlog za otvaranje postupka predstečajne nagodbe. 
	Prije donošenja rješenja Fine o odbačaju prijedloga za otvaranje postupka predstečajne nagodbe Fina je dana 17.12.2015. podnijela zahtjev za provedbu skraćenog stečajnog postupka čime je postupila protivno odredbi čl. 39. st. 3. Zakona o financijskom poslovanju i predstečajnoj nagodbi i čl. 15. st. 3. Stečajnog zakona. 
	Kako je prijedlog za otvaranje postupka predstečajne nagodbe podnesen prije zahtjeva za provedbu skraćenog stečajnog postupka od strane Financijske agencije, isti zahtjev nije dopušten slijedom čega je valjalo donijeti odluku kao u izreci temeljem čl. 39. st. 3. Zakona o financijskom poslovanju i predstečajnoj nagodbi (NN 112/13). 
	
U Zagrebu 28. veljače 2017.

	S U D A C:
JASENKA RUNDEK, v.r.


Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  
Za točnost otpravka-ovlašteni službenik:
         (Katarina Babić)

